सनद करना होगा 1995-96 के दौर में देश में कूलर एसी व फ्रिज की तीव्र बृद्धि देखी गयी। उस समय अमेरिकी देशों में मानसून बहुत खराब स्थिति में था। नासा ने जब इस समस्या पर शोध किया तो पाया कि क्लोरो-फ्लोरो मेथेन गैस ओजोन परत को भारी नुकसान पहुॅचा रही है इसका सबसे बड़ा नुकसान अमेरिका को ही हो रहा है। ये गैस निकल कहाॅ से रही हैं, पता चला कि भीषण गर्मी मे राहत के लिये घर मे लगे एसी व फ्रिज से उत्सर्जित गैस देश में सूखा व आकस्मिक बाढ़ ,तूफान व अन्य आपदाओं के कारक हैं। निर्णय लिया गया कि इस गैस का प्रयोग तत्काल बंद कर दिया जाय। प्रश्न खड़ा हुआ इनसे र्निमित सामानों का क्या हो? अमेरिका ने एशियाई देशों पर नजर दौड़ाई और क्षमता के मुताबिक उन्हे सामान खरीदने पर राजी कर लिया। अपने विनाश की दावत हम पैसा देकर उड़ाते हैं यह कितना हास्यास्पद है। भारत इन सामानों की खरीद में सबसे आगे है। आज हम भारी सूखे की चपेट में हैं। इसका सीधा प्रभाव देश के किसानों पर पड़ रहा है। हमारे प्रधनमंत्री वैज्ञानिकों से कृषि पर बृहद शोध की बात किये। अच्छा लगा। बस उन्हे यह याद रखना होगा कि अमेरिकी आवभगत में देश के वैज्ञानिकों व किसानों से किया वादा न भूल जाय। एैसा याद रखना उन्हे इस लिये भी जरुरी है क्योंकि गुंजरात का मुख्यमंत्री रहते हुए उन्होने अहामदाबाद में फ्रांस के उस जहाज को काटने की संस्तुति दे दी जिसे विश्व भर मे कही जगह नही मिली। सभी देशों को अपने नागरिकों की चिंता थी क्योकि उसके विखंण्डन से इतना कार्बन उत्सर्जित होता कि आने वाली नस्ले तक प्रभावित होती। प्रधानमंत्री जी !देश और उसके नागरिक हित के बाद ही किसी और हित की बात होनी चाहिए। धरातल पर उतर कर विकास को परिभाषित करना इस देश की माॅग है और चुनौती भी।